[{"text_idx": "#000000", "text": "Talibani rez\u030ciim hirmutab u\u0308htmoodi nii tavalisi kaupmehi kui ka kurjategijaid. Ilmselt muutub islamiru\u0308hmituse karm haare veelgi tugevamaks."}, {"text_idx": "#000001", "text": "Afganistanis vo\u0303imule tulnud islamiru\u0308hmitus Taliban on kujundamas riiki taas oma na\u0308o ja\u0308rgi. Naasmas on karmid karistused \u2013 na\u0308iteks ja\u0308semete maharaiumine \u2013 ning meestel keelatakse isegi habemelo\u0303ikus. Talibani juhtfiguurid peavad jo\u0303hkraid meetmeid vajalikuks, et riigis korda hoida, ent selline ka\u0308itumine hirmutab kriminaalide ko\u0303rval ka tavakodanikke."}, {"text_idx": "#000002", "text": "Ehkki islamiru\u0308hmitus teatas, et uus riigijuhtimine tuleb nende eelmisest valitsusest leebem, on Afganistanist laekunud palju teateid teisitimo\u0303tlejate mahasurumisest ja peksmisest. Samuti pole ru\u0308hmitus lubanud afgaani tu\u0308drukutel ja naistel omandada keskharidust. Ta\u0308naseks on naised ja\u0308etud ta\u0308ielikult riigi valitsemisest eemale ja mo\u0303nel juhul on neid sunnitud senistelt to\u0308o\u0308kohtadelt lahkuma. Mo\u0308o\u0308dunud na\u0308dalal teatas Talibani u\u0308ks juhte mulla (islamivaimulik) Nooruddin Turabi, et Afganistanis teevad tagasituleku ka karmid karistusmeetmed \u2013 na\u0308iteks ja\u0308semete raiumine ja vo\u0303ikad hukkamised. Esimesed sellised juhtumid on juba esile kerkinud."}]